**Poveste nouă.**

*Sorina*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Poveste nouă.

Singură şi tristă luna mă găseşte,

cu ochii mai verzi decât frunza,

cu frunze tot verzi, pictate pe bluza,

ţesută din raza de lună orbeşte.

Ochii-mi secaţi de lacrimi, lucesc,

spre sfinţii pictaţi pe pereți se-ndreaptă,

ce privindu-mă blând, parcă-aşteaptă,

tăcerea să-mi fie al nopții firesc.

Prin ei, sufletul îmi zboară-n visare,

ursitele-mi sunt deja adormite

în poveștile reci, atât de-nvechite,

mai vechi decât pe cer Carul Mare.

Încep aşteptări cu nume de lună,

simțind cum îmi curg lacrimi pe faţă,

din noapte se face încet dimineată

şi-aştept, o poveste mai nouă, mai bună!